RAPORT DE SPECIALITATE
la proiectul de hotărâre privind constatarea încetării exercitării funcției de viceprimar al Comunei Șoldanu, Județul Călărași de către domnul Iulian MARIN
Subsemnatul, HULEA Traian, Secretarul General al Comunei Șoldanu, 
Văzând:
· Demisia dlui Iulian MARIN din funcția de demnitate publică de viceprimar ales al Comunei Șoldanu, cu opțiunea păstrării demnității publice de consilier al Consiliului Local al Comunei Șoldanu, înregistrată la Primăria Comunei Șoldanu cu nr. 6249 din 13.10.2022;
· [bookmark: _Hlk116922561]Proiectul de hotărâre înregistrat în registrul pentru evidența proiectelor de hotărâri ale Consiliului local al Comunei Șoldanu cu nr. 71 din 14.10.2022, privind constatarea încetării exercitării funcției de viceprimar al Comunei Șoldanu, Județul Călărași de către domnul Iulian MARIN, inițiat de un grup de cinci consilieri ai Consiliului Local al Comunei Șoldanu;
· Referatul de aprobare înregistrat la Primăria Comunei Șoldanu cu nr. 6274 din 14.10.2022, elaborat de un număr de 5 consilieri ai Consiliului Local al Comunei Șoldanu, Valeriu MUSTĂȚEA, Vasile VIȘAN, Iulian-Marius ANDREIAȘ, Georgică CONSTANTIN, Bogdan-Petrică PÎRVU, prin care se propune constatarea încetării funcției de viceprimar al Comunei Șoldanu, Județul Călărași de către domnul Iulian MARIN;
· Hotărârea Consiliului Local al Comunei Șoldanu nr. 53 din 16.11.2020 privind aprobarea alegerii Viceprimarului Comunei Șoldanu, Județul Călăraşi, pentru mandatul 2020 - 2024.
Analizând temeiul juridic al inițierii, conținut de prevederile:
· art. 129 alin. (1), alin. (2) lit. a), alin. (3) lit. b), art. 152, coroborate cu prevederile art. 160 alin. (1) lit. a), cu cele ale art. 204 alin. (2) lit. a), alin. (3) și alin. (17) teza I din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Luând act de:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată.
Față de elementele de drept și de fapt prezentate, în temeiul art. 136 alin. (1) și art. 239 alin. (1) lit. d) teza întâi din Ordonanța de urgență a Guvernului nr. 57/2019 privind Codul Administrativ, constat că proiectul de hotărâre propus pentru constatarea încetării exercitării funcției de viceprimar al Comunei Șoldanu, Județul Călărași de către domnul Iulian MARIN, la inițiativa unei treimi din numărul consilierilor locali în funcție, nu contravine legii nici prin conținut, nici prin redactare, îndeplinind cerințele de legalitate și pe cale de consecință, apreciez că poate fi aprobat în forma inițiatorilor de către Consiliul Local al Comunei Șoldanu, prin hotărâre adoptată cu majoritate absolută, conform art. 139 alin. (3) lit. i).

Secretarul General al Comunei Șoldanu,
Traian HULEA
